b'\n_START_ARTICLE_\nIgnacio Camacho\n_START_SECTION_\nUra\n_START_PARAGRAPH_\nCamacho aloitti uransa Real Zaragozan juniorijoukkueesta ja siirtyi sielt\xc3\xa4 Atl\xc3\xa9tico Madridin juniorijoukkueeseen. Ensiesiintymisens\xc3\xa4 edustusjoukkueessa h\xc3\xa4n teki 1. maaliskuuta 2008 Barcelonaa vastaan. 3. toukokuuta 2008 Camacho teki ensimm\xc3\xa4iset kaksi p\xc3\xa4\xc3\xa4sarjamaaliaan ottelussa Recreativo de Huelvaa vastaan._NEWLINE_Joulukuun 2010 lopussa h\xc3\xa4n teki sopimuksen M\xc3\xa1lagan kanssa. Samalla andalusialaisseuraan matkasi my\xc3\xb6s lainasopimuksella maalivahti Sergio Asenjo.\n_START_SECTION_\nMaajoukkue\n_START_PARAGRAPH_\nCamacho toimi kapteenina Espanjan alle 17-vuotiaiden maajoukkueessa vuoden 2007 alle 17-vuotiaiden EM-kilpailuissa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nCamacho tulee varsinaisesta jalkapalloperheest\xc3\xa4, sill\xc3\xa4 h\xc3\xa4nen is\xc3\xa4ns\xc3\xa4 Juan Jos\xc3\xa9 ja Ignacion vanhempi veli ovat my\xc3\xb6s pelanneet jalkapalloa ammatikseen.'